Държавен вестник, бр. 22, 2014 г., стр. 32

СТР.  32	
Д Ъ Р Ж А В Е Н  В Е С Т Н И К 	
БРОЙ  22
(4) Теренните проверки по ал. 3 се извършват 
въз основа на заповед на министъра на земеде­
лието и храните и не са проверки на място по 
смисъла на чл. 37 ЗПЗП. Резултатите от тях се 
отразяват в контролни доклади, които служат 
за обновяване на информацията в СИЗП.“
2. Досегашните ал. 3 и 4 стават съответно 
ал. 5 и 6.
§ 2. Създават се чл. 16д, 16е, 16ж, 16з и 16и:
„Чл. 16д. (1) Министерството на земеделието 
и храните създава в СИЗП специализиран слой 
„Постоянни пасища“, който включва площи с 
минимален размер 0,1 хектара, които:
1. са с начин на трайно ползване по цифрова­
та ортофотокарта – пасища, мери или ливади;
2. попадат във физически блокове, включ­
ващи постоянни пасища и са заявявани в тях 
за подпомагане като постоянни пасища поне 
през една от последните 5 години. 
(2) Специализираният слой „Постоянни па­
сища“ включва постоянно затревените площи, 
които са екологично чувствителни, в зоните, 
обхванати от Директива 92/43/ЕИО на Съвета 
от 21 май 1992 г. за опазване на естествените 
местообитания и на дивата флора и фауна (OB 
L 206, 22.7.1992 г.) или Директива 2009/147/
ЕО на Европейския парламент и на Съвета 
от 30 ноември 2009 г. относно опазването на 
дивите птици (OB L 20, 26.1.2010 г.).
(3) Специализираният слой „Постоянни 
пасища“ се създава, за да:
1. се запазят постоянните пасища и ливади 
от разораване и преобразуване;
2. се използва от Разплащателната агенция 
за административни проверки на подадените 
заявления за подпомагане съгласно чл. 37, 
ал. 2 ЗПЗП. 
Чл. 16е. (1) След създаване на специализира­
ния слой „Постоянни пасища“ Министерството 
на земеделието и храните открива производство 
по чл. 66 от Административнопроцесуалния 
кодекс за неговото одобряване. Откриването 
на производството се оповестява чрез:
1. публикуване на обява в един централен 
ежедневник;
2. публикуване на обява на интернет стра­
ниците на Министерството на земеделието и 
храните и Държавен фонд „Земеделие“ (ДФЗ);
3. изпращане на съобщения до браншови 
организации на земеделски стопани.
(2) Уведомяването за откриване на произ­
водството по ал. 1 включва:
1. основните съображения за изготвяне на 
специализирания слой „Постоянни пасища“;
2. възможността заинтересованите лица 
да се запознаят с изготвения специализиран 
слой в общинските служби по земеделие и в 
областните дирекции „Държавен фонд „Зе­
меделие“ по местонахождение на площите 
и да подадат предложения и възражения за 
включване или невключване на определени 
физически блокове или части от тях в него.
(3) В едномесечен срок от оповестяване 
на откриването на производството по ал. 1 
земеделските стопани, както и представители 
на браншови организации, представляващи 
определени земеделски стопани, могат да се 
запознаят с включването в специализирания 
слой „Постоянни пасища“ на физическите 
блокове или частите от тях, които стопанис­
ват. Запознаването по ал. 1 се извършва в 
общинската служба по земеделие по место­
нахождението на площите, като се използва 
сайтът на ДФЗ, секция „Система за индиви­
дуална справка по Директни плащания“, чрез 
преглед на съответните физически блокове 
или части от тях върху ЦОФК и констатиране 
дали попадат в специализирания слой. Слу­
жителите от общинската служба по земеделие 
оказват съдействие на земеделските стопани 
и представителите на браншови организации 
при извършване на прегледа.
(4) В срока по ал. 3 земеделските стопани 
и представителите на браншови организа­
ции, представляващи определени земеделски 
стопани, могат да подават предложения и 
възражения до министъра на земеделието и 
храните по одобрен образец – чрез автоматич­
но генериране в секция „Система за индиви­
дуална справка по Директни плащания“ от 
интернет страницата на ДФЗ, за включване 
или невключване на определени физически 
блокове или части от тях в специализирания 
слой „Постоянни пасища“. При подаване на 
предложения и възражения земеделските сто­
пани сами или със съдействието на служител 
от общинската служба по земеделие посочват 
идентификаторите на блоковете на земедел­
ските стопанства, които желаят да бъдат 
включени в предложението или възражението.
(5) След извършване на проверки на полу­
чените предложения и възражения и отстра­
няване на установените пропуски и грешки 
Министерството на земеделието и храните 
изготвя окончателен специализиран слой 
„Постоянни пасища“, който се одобрява със 
заповед от министъра на земеделието и храните.
Чл. 16ж. (1) Специализираният слой „Посто­
янни пасища“ се обновява ежегодно до 1 март 
чрез включване или изключване на площи, 
когато министърът на земеделието и храните 
е издал заповед по чл. 47п, ал. 2 ЗПЗП, и чрез 
включване на площи по искане на техния 
ползвател или служебно, когато площите вече 
отговарят на критериите по чл. 16д, ал. 1.
(2) След приключване на обновяването 
по ал. 1 Министерството на земеделието и 
храните предоставя актуализирания специ­
ализиран слой „Постоянни пасища“ на РА за 
извършване на административни проверки 
съгласно чл. 37, ал. 2 ЗПЗП на подадените 
заявления за подпомагане.
Чл. 16з. (1) Земеделски стопанин, който 
иска да преобразува или разорава собствени 
постоянни пасища, включени в слой „Посто­
янни пасища“, подава в срок от 1 октомври